text: "Склададжийката е виновна!" – истината за скандала около двигателя на руската ракета "Протон" - Russia Beyond България
  "Склададжийката е виновна!" – истината за скандала около двигателя на руската ракета "Протон"
  Протон-М. Байконур.
  Може и да ви звучи като шега, но един товарен космически кораб на стойност стотици милиони долари трябваше да бъде изтеглен от "Роскосмос" заради отсъствието на служителка в склада.
  През януари Руската космическа агенция ("Роскосмос") изуми света на космическите технологии, след като изтегли от мрежата всички двигатели за тежкотоварната си ракета "Протон". Двигателите са били във втора и трета фаза на производство и са отнели на "Роскосмос" близо три години работа, но са върнати във Воронежкия машиностроителен завод заради ужасяващ дефект: при изпитанията започнали да се топят.
  Аварията постави под въпрос надеждността не само на един от най-добрите руски космически апарати, но и на цялата национална космическа програма. "В резултат на това Русия започна 2017 г. с на практика изцяло приземен ракетен флот", отбелязват експерти.
  В крайна сметка следите към всички дефекти в двигателите доведоха до служителка в склада. В отговор на резултатите от разследването шефът на "Роскосмос" Игор Каморов сподели пред Gazeta.ru, че "Служителката в склада била претърпяла сериозна травма. Прекарала дълго време в болница и то в период, през който липсвала елементарна приемственост в работата на управителите на склада".
  Работник във Воронежкия машиностроителен завод.
  На въпрос "как е възможно цялостта на един стратегически важен проект за ракетен двигател на стойност милиарди рубли да зависи от един единствен складов служител", Каморов отговори, с "разбира се, че не е така, но когато започнахме да разбираме какво се е случило, установихме, че една от причините се крие в инвентара".
  В крайна сметка двигателите били заварени, а не запоени. Вместо правилната сплав производителят вложил такава, която не отговаряла на конструкцията на двигателите.